text: Pour ce, de là partir vorroit
   Moult volentiers, se il povoit
   Que nus sa voie ne seüst
   Ne le point que mouvoir deüist ;
   Pour ce s'en vorroit estre alez.
   Quant il fu tous pararréés,
   Folio47r
   Au departir Durbant pria
   Qu'il li salut, quant la verra,
   Sa femme, que pas ne l'oublie.
   "L'onnour et la grant courtoisie
   Qu'ele me fist desserviroie,
   Ce sache, s'en lieu en venoie.
   Et Sartan, et sa femme aussi.
   Me saluez, je vous en pri."
  